Na temelju članka 47. stavaka 2. i 4. Zakona o zaštiti pučanstva od zaraznih bolesti 
("Narodne novine" broj 79/07, 113/08, 43/09, 130/17, 114/18, 47/20, 134/20 i 143/21) i 
članka 22.a Zakona o sustavu civilne zaštite (, Narodne novine“ broj 82/15, 118/18, 31/20 
i 20/21) Stožer civilne zaštite Republike Hrvatske, 28. veljače 2022., donosi 


ODLUKU 
o izmjeni Odluke o načinu organizacije javnog prijevoza putnika radi sprječavanja 
Širenja bolesti COVID-19 


I. 
U Odluci o načinu organizacije javnog prijevoza putnika radi sprječavanja širenja bolesti 
COVID-19 (,Narodne novine“ broj 143/20, 2/21, 8/21, 14/21, 20/21, 26/21, 32/21, 40/21, 
46/21, 52/21, 58/21, 65/21, 73/21, 80/21, 86/21, 90/21, 95/21, 100/21, 106/21, 112/21, 
117/21, 121/21, 129/21, 138/21, 145/21 i 13/22) točka V. mijenja se i glasi: 


»Nužne epidemiološke mjere iz ove Odluke određuju se u trajanju do 31. ožujka 2022.“. 


Ova Odluka zajedno s obrazloženjem objavit će se na mrežnoj stranici Ravnateljstva 
Civilne zaštite na kojoj se objavljuju odluke Stožera civilne zaštite Republike Hrvatske za 
sprečavanje = širenja — zaraze — koronavirusom, na adresi: — httpsi/icivilna- 


zastita.gov.hr/odluke-stozera-civilne-zastite-rh-za-sprecavanje-sirenja-zaraze- 
Koronavirusom/2304. 


ll. 
Ova Odluka objavit će se u ,Narodnim novinama“, a stupa na snagu 1. ožujka 2022. 


KLASA: 810-06/20-01/7 
URBROJ: 511-01-300-22-492 
Zagreb, 28. veljače 2022. NAČELNIK STOŽERA 
POTPREDSJEDNIK VLADE 
| MINISTAR UNUTARNJIH POSLOVA 
— 


. 


dr. sc. Davor Božinović 


Dostaviti: 


1. Operativnom centru Civilne zaštite, 
na daijnju dostavu 
2. Pismohrani 











OBRAZLOŽENJE 


U skladu s točkom 13. rješenja Ustavnog suda broj: U-l-5781/2021 i dr. od 21. prosinca 
2021. (www.usud.hr), Stožer civilne zaštite Republike Hrvatske u suradnji s Ministarstvom 
zdravstva i Hrvatskim zavodom za javno zdravstvo daje obrazloženje Odluke o izmjeni 
Odluke o načinu organizacije javnog prijevoza putnika radi sprječavanja širenja bolesti 
COVID-19 (Narodne novine, br. 24/22.) 


1. Odluku o načinu organizacije javnog prijevoza putnika radi sprječavanja širenja 
bolesti COVID-19 (u daljnjem tekstu: Odluka/2020) donio je Stožer civilne zaštite 
Republike Hrvatske (u daljnjem tekstu: Stožer civilne zaštite) 22. prosinca 2020. na 
temelju članka 47. Zakona o zaštiti pučanstva od zaraznih bolesti (»Narodne novine« broj 
79107, 113/08, 43/09, 130/17, 114/18, 47/20 i 134/20), a u vezi s člankom 18. Zakona o 
izmjenama i dopunama Zakona o zaštiti pučanstva od zaraznih bolesti (»Narodne 
novine« broj 47/20) i u vezi s člankom 5. Zakona o izmjeni i dopunama Zakona o zaštiti 
pučanstva od zaraznih bolesti (»Narodne novine« broj 134/20) i članka 22.a Zakona o 
sustavu civilne zaštite (»Narodne novine« broj 82/15, 118/18 i 31/20). Objavljena je u 
»Narodnim novinama“ br. 143/20 od 22. prosinca 2020., a stupila je na snagu 23. prosinca 
2020. 


2. Odluka/2020 je do sada novelirana 25 puta. 


Prvi put je novelirana 8. siječnja 2020. (,Narodne novine“, br. 2/21.) kada je produljena 
primjena uvedenih nužnih epidemioloških mjera do 31. siječnja 2021. 

Drugi put je novelirana 29. siječnja 2021. (,Narodne novine“, br. 8/21.) kada je produljena 
primjena uvedenih nužnih epidemioloških mjera do 15. veljače 2021. 

Treći put je novelirana 12. veljače 2021. (,Narodne novine“, br. 14/21.) kada je produljena 
primjena uvedenih nužnin epidemioloških mjera do 28. veljače 2021. 

Četvrti put je novelirana 26. veljače 2021. (,Narodne novine“, br. 20/21.) kada je 
produljena primjena uvedenih nužnih epidemioloških mjera do 15. ožujka 2021. 

Peti put je novelirana 12. ožujka 2021. (,Narodne novine“, br. 26/21.) kada je produljena 
primjena uvedenih nužnih epidemioloških mjera do 31. ožujka 2021. 

Šesti put je novelirana 31. ožujka 2021. (,Narodne novine“, br. 32/21.) kada je produljena 
primjena uvedenih nužnih epidemioloških mjera do 15. travnja 2021. 

Sedmi put je novelirana 15 travnja 2021. (,Narodne novine“, br. 40/21.) kada je produljena 
primjena uvedenih nužnih epidemioloških mjera do 30. travnja 2021. 

Osmi put je novelirana 30. travnja 2021. (,Narodne novine“, br. 46/21.) kada je produljena 
primjena uvedenih nužnih epidemioloških mjera do 15. svibnja 2021. 

Deveti put je novelirana 14. svibnja 2021. (,Narodne novine“, br. 52/21.) kada je 
produljena primjena uvedenih nužnih epidemioloških mjera do 31. svibnja 2021. 

Deseti put je novelirana 26. svibnja 2021. (,Narodne novine“, br. 58/21.) kada je brisana 
točka II. kojom je najveći dopušteni broj putnika u prijevoznim sredstvima bio ograničen 








na 40% raspoloživih mjesta, a primjena ostalih uvedenih nužnih epidemioloških mjera 
produljenja je do 15. lipnja 2021. 

Jedanaesti put je novelirana 11. lipnja 2021. (,Narodne novine“, br. 65/21.) kada je 
produljena primjena uvedenih nužnih epidemioloških mjera do 30. lipnja 2021. 
Dvanaesti put je novelirana 30. lipnja 2021. (,Narodne novine“, br. 73/21.) kada je 
produljena primjena uvedenih nužnih epidemioloških mjera do 15. srpnja 2021. 

Trinaesti put je novelirana 14. srpnja 2021. (,Narodne novine“, br. 80/21.) kada je 
produljena primjena uvedenih nužnih epidemioloških mjera do 31. srpnja 2021. 
Četrnaesti put je novelirana 30. srpnja 2021. (,Narodne novine“, br. 86/21.) kada je 
produljena primjena uvedenih nužnih epidemioloških mjera do 15. kolovoza 2021. 
Petnaesti put je novelirana 13. kolovoza 2021. (,Narodne novine“, br. 90/21.) kada je 
produljena primjena uvedenih nužnih epidemioloških mjera do 31. kolovoza 2021. 
Šesnaesti put je novelirana 30. kolovoza 2021. (,Narodne novine“, br. 95/21.) kada je 
produljena primjena uvedenih nužnih epidemioloških mjera do 15. rujna 2021. 
Sedamnaesti put je novelirana 14. rujna 2021. (,Narodne novine“, br. 100/21.) kada je 
produljena primjena uvedenih nužnih epidemioloških mjera do 30. rujna 2021. 
Osamnaesti put je novelirana 29. rujna 2021. (,Narodne novine“, br. 106/21.) kada je 
produljena primjena uvedenih nužnih epidemioloških mjera do 15. listopada 2021. 
Devetnaesti put je novelirana 14. listopada 2021. (,Narodne novine“, br. 112/21.) kada je 
produljena primjena uvedenih nužnih epidemioloških mjera do 31. listopada 2021. 
Dvadeseti put je novelirana 29. listopada 2021. (,Narodne novine“, br. 117/21.) kada je 
produljena primjena uvedenih nužnih epidemioloških mjera do 15. studenog 2021. 
Dvadesetprvi put je novelirana 12. studenog 2021. (,Narodne novine“, br. 121/21.) kada 
je produljena primjena uvedenih nužnih epidemioloških mjera do 30. studenog 2021. 
Dvadesetdrugi put je novelirana 30. studenog 2021. (,Narodne novine“, br. 129/21.) kada 
je produljena primjena uvedenih nužnih epidemioloških mjera do 15. prosinca 2021. 
Dvadesettreći put je novelirana 15. prosinca 2021. (,Narodne novine“, br. 138/21.) kada 
je produljena primjena uvedenih nužnih epidemioloških mjera do 31. prosinca 2021. 
Dvadesetčetvrti put je novelirana 29. prosinca 2021. (,Narodne novine“, br. 145/21.) kada 
je produljena primjena uvedenih nužnih epidemioloških mjera do 31. siječnja 2022., a 
Odluka/2020 dopunjena je odredbom kojom se omogućuju, u slučaju bitno izmijenjenih 
okolnosti, njezine izmjene i dopune i prije isteka roka do kojeg su nužne epidemiološke 
mjere određene. 

Dvadesetpeti put je novelirana 31. siječnja 2022. (,Narodne novine“, br. 13/22.) kada je 
produljena primjena uvedenih nužnih epidemioloških mjera do 28. veljače 2022. 


3. Europski centar za kontrolu i prevenciju bolesti (European Centre for Disease 
Prevention and Control, u daljnjem tekstu: ECDC) u dokumentu ,Procjena daljnjeg širenja 
i potencijalnog utjecaja zabrinjavajuća varijanta SARS-CoV-2 Omicron u EU/EEA, 19. 
verzija“ (European Centre for Disease Prevention and Control. Assessment of the further 
spread and potential impact of the SARS-CoV-2 Omicron variant of concern in the 














EU/EEA, 19th update — 27 January 2022. ECDC: Stockholm; 2022.) 27. siječnja 2022. 
navodi da varijanta virusa SARS-CoV-2 Omicron (VOC) brzo zamjenjuje varijantu virusa 
SARS-CoV-2 Delta u većini zemalja Europske unije. ECDC dalje navodi da je u usporedbi 
s ranijim cirkulirajućim varijantama virusa manje vjerojatno da će infekcije varijantom 
Omicron dovesti do teške kliničke slike koja zahtijeva hospitalizaciju ili prijem u jedince 
intenzivne skrbi. ECDC također ističe da rezultati matematičkog modeliranja pokazuju da 
postoji znatan udio populacije koji je ranjiv na teške ishode u svim zemljama EU/EEA, 
posebno u onima s nižom procijepljenošću stanovništva. 


Niži cjepni obuhvat u odnosu na većinu zemalja EU, zahtijevao je u Hrvatskoj povećani 
oprez tijekom petog vala pandemije. Nakon vrlo intenzivne uzlazne krivulje petog vala 
uzrokovanog Omicron varijantom, broj novooboljelih u Hrvatskoj je od 26. siječnja 2022. 
u kontinuiranom stabilnom padu. Smanjeno je i opterećenja bolničkog sustava što se 
manifestira stabilnim padom broja novohospitaliziranih i broja oboljelih koji zahtijevaju 
liječenje u jedinicima intenzivnog liječenja, uključujući invazivne oblike liječenja kao što 
su mehanička ventilacija i ECMO. Od 1. veljača u padu je dnevni broj osoba koje su 
preminule sa ili od COVID-19, pa sedmodnevni prosjek preminulih 1. veljače iznosi 55,86 
dok 26. veljače pada na 34,14 što je približno razini preminulih na završetku četvrtog vala 
(15. siječnja 2022. sedmodnevni prosjek preminulih iznosi 33,14). Time aktualna 
epidemiološka situacija upućuje na zaključak da se značajno povećao udio imunog 
stanovništva kao posljedica prirodnog prokuživanja (kontakt s virusom) i cijepljenja. Što 
se tiče prirodne prokuženosti preboljenjem, treba istaknuti da je od ukupno zaraženih 
1,05 _ milijuna slučajeva u Hrvatskoj tijekom cijele pandemije, najmanje 357.000 
zabilježeno tijekom petog vala što je gotovo svaki treći slučaj zaraze. 


4. Stožer civilne zaštite u suradnji s Ministarstvom zdravstva i Hrvatskim Zavodom za 
javno zdravstvo utvrdio je, razmatrajući dokumente ECDC-a i aktualnu epidemiološku 
situaciju da je, unatoč povoljnom razvoju epidemiološke situacije, još uvijek potreban 
oprez te da se prilikom ublažavanju uvedenih nužnih epidemioloških mjera treba pristupiti 
oprezno i postepeno. Sukladno tome zaključeno je da se uvedene nužne epidemiološke 
mjere koje se odnose na organizaciju javnog prijevoza za sada ne ublažavaju te je 
donijeta Odluka o izmjeni Odluke o načinu organizacije javnog prijevoza putnika radi 
sprječavanja širenja bolesti COVID-19 (u daljnjem tekstu: ova Odluka) u kojoj se točkom 
I. primjena uvedenih nužnih epidemioloških mjera produljuje do 31. ožujka 2022. 


5. Ustavni sud Republike Hrvatske naveo je u rješenju broj: U-i-5781/2021 i dr. od 
21. prosinca 2021. (www.usud.hr) da ,od donositelja mjera očekuje da mjere koje donosi 
(naređuje) ubuduće sadržavaju obrazloženje na temelju kojeg će adresati tih mjera, kao 
i javnost, biti upoznati s razlozima zbog kojih je pojedina mjera donesena ...“. Sukladno 
tome, u točki II. ove Odluke određeno je da se ona zajedno s obrazloženjem objavljuje 
na mrežnoj stranici Ravnateljstva civilne zaštite na kojoj se objavljuju sve odluke Stožera 
civilne zaštite. 














6. U točki III. ove Odluke određeno je da se objavljuje u ,Narodnim novinama , a 
stupa na snagu 1. ožujka 2022. Ova se Odluka u ,Narodnim novinama“ objavljuje bez 
obrazloženja jer se odluke koje Stožer civilne zaštite donosi u provedbi članka 47. Zakona 
o zaštiti pučanstva od zaraznih bolesti smatraju ,drugim propisima“ u smislu članka 125. 
alineje 2. Ustava Republike Hrvatske, što je utvrdio Ustavni sud u točki 33.1. rješenja broj: 
U-l-1372/2020 i dr. od 14. rujna 2020. (,Narodne novine“, br. 105/20.), u točki 8. rješenja 
broj: U-lI-5417/2021 od 21. prosinca 2021. (www.usud.hr), i dr. 








